
ПРОЕКТ НА НАРЕДБА ЗА  ИЗМЕНЕНИЕ И ДОПЪЛНЕНИЕ 
НА НАРЕДБА ЗА  ОПРЕДЕЛЯНЕ РАЗМЕРА НА МЕСТНИТЕ ДАНЪЦИ НА ТЕРИТОРИЯТА НА 
ОБЩИНА ГРАМАДА

                               
                           ВНОСИТЕЛ:  МИЛЧО БАШЕВ – КМЕТ НА ОБЩИНА ГРАМАДА
Проект



На основание чл.26 от Закона за нормативните актове след публикуване на настоящото обявление на интернет страницата на общината, Община Грамада приема в 30-дневен срок от обявяването предложения и становища на   е-mаil адрес obstina_gramada@abv.bg или в деловодството на Община Грамада, пл.”Мико Нинов” № 1 относно проекта за изменение и допълнение на  Наредба за определяне размера на местните данъци на територията на община Грамада.


МОТИВИ

към Проект на  Наредба за  изменение и допълнение на Наредба за определяне размера на местните данъци на територията на община Грамада

Причини, които налагат измененията и допълненията:
1. На основание чл.1, ал.2 от Закона за местните данъци и такси, Общинският съвет определя с наредба размера на местните данъци при условията, по реда и в границите, определени в закона. 
На основание чл.26, ал.4 от ЗНА срокът за обществени консултации на проекта на наредбата е 30 дни.
Проектът на Наредба за изменение и допълнение на Наредбата за определяне размера на местните данъци на територията на Община Грамада предвижда промяна в размерите на данъка върху недвижимите имоти и отразяване на настъпилите промени в Закона за местните данъци и такси, публикувани в ДВ № 18/28.02.2020 г. и № 71/11.08.2020г.
Един от основните приходоизточници в бюджета на общината, е данък върху недвижимите имоти.На територията на Община Грамада декларираните недвижими имоти са 4013, в т.ч. на физически лица 3911бр. и на юридически лица 102 бр.Определените размери за данък недвижим имот в Закона за местните данъци и такси, са в граници от 0,1 до 4,5 на хиляда върху данъчната оценка на имота.Към настоящия момент в Община Грамада, размера на данък недвижим имот е 1,4 на хиляда върху данъчната оценка и не е променян от 2009 г.
Изискванията от граждани и фирми, относно местни инфраструктурни и други проблеми в града и една голяма част от нужди по селата, се увеличава в пъти повече от това, което общината може да си позволи с досега определените собствени приходи.Трябва да се отчете, че съществуват  законодателни облекчения и освобождаване от заплащане на данък върху недвижим имот, на определена категория лица и обекти, но в същото време са една голяма сума от собствени приходи, които не постъпват в бюджета на общината.В тази връзка предлагаме увеличаване на ставката на данък върху недвижими имоти, за всички данъчно задължени лица да стане 2 на хиляда върху данъчната оценка.С така предложената ставка, размерът  на облога върху всички недвижими имоти на територията на цялата община ще е около 58 000 лв.
2.Във връзка с настъпили законодателни промени относно туристическия данък .
2. Цели които се поставят:

Проектът на Наредба за изменение и допълнение на Наредбата за определяне размера на местните данъци на територията на Община Грамада цели повишаване на собствените приходи в бюджета на община Грамада, ясна регламентация в уредбата на обществените отношения, както и постигане на очакваните резултати посочени в т.4 от настоящите мотиви.



3. Финансови и други средства, необходими за прилагането на наредбата.

За прилагането на Наредбата за изменение и допълнение на Наредбата за определяне размера на местните данъци на територията на Община Грамада не се изисква допълнителен финансов ресурс.

4. Очаквани резултати от прилагането, включително финансови, ако има такива.
Очакваните резултати след приемането на проекта на Наредбата за изменение и допълнение на Наредбата за определяне размера на местните данъци е регламентиране на нова по висока ставка на Данък недвижими имоти.По този начин ще се даде възможност Община Грамада да работи активно за удовлетворяване очакванията на граждани и бизнес за:
 -  Подобряване на инфраструктурата на територията на общината;
 -  Изпълнение на социалната, културната и образователната политика;
 -   Съфинансиране на проекти по различни програми.
5. Анализ за съответствие с правото на Европейския съюз.
Предлаганият проект на Наредба за изменение и допълнение на Наредбата за определяне размера на местните данъци на територията на Община Грамада е с правно основание чл.21, ал.2 от Закона за местното самоуправление и местната администрация, чл.1, ал.2 от Закона за местните данъци и такси, както и чл.76, ал.3 и чл.79 от Административнопроцесуалния кодекс.
Проектът на Наредбата е създаден в съответствие с принципите на Европейската харта за местно самоуправление, Европейската харта за регионално развитие, както и с директиви на Европейската общност, свързани с тази материя, предвид съответствието на основния нормативен акт(ЗМДТ) с тях.

     Предвид гореизложеното представям на вашето внимание следният проект за изменение и допълнение на Наредба за определяне размера на местните данъци на територията на община Грамада, а именно:
  
§1. В чл.15 думите ”1,4 на хиляда” се заменят с   „2 на хиляда”
§2.В чл.57 ал.5 думите „30 януари” се заменят с  „31 януари”
§3.В чл.58  ал.2 придобива следната редакция „(2) Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерство на туризма, като броят на предоставените  нощувки за месеца се умножи по размера на данъка по ал.1.”
§4. В чл.59 думите „чл.10  ал.2” се заменят с „чл.11 ал.2” 

